Barata Organizaĵo por Kosmo-Esplorado

Barata Organizaĵo por Kosmo-Esplorado (BOKE, anglalingve: Indian Space Research Organisation, ISRO; hindlingve: भारतीय अंतरिक्ष अनुसंधान संगठन, इसरो) estas barata registara organizaĵo por esplorado de kosmo. La organizaĵo estis fondita la 15-an de aŭgusto 1969. La ĉefa celo por krei la organizaĵon estis asisti la loĝantojn de la nacio socie kaj ekonomie. Unua artefarita satelito La unua satelito kreita de BOKE estis lanĉita per soveta raketo en 1975. La artefarita satelito nomiĝis Aryabhatta, laŭ la nomo de antikva barata matematikisto. Unua raketo La unua satelito lanĉita per raketo desegnita de la organizaĵo estis Rohini-1B. Raketo SLV-3 alportis la sateliton al tera orbito. Ekde tiam, BOKE desegnas kaj lanĉas pli teĥnologie kompleksajn satelitojn per pli fortaj raketoj. Luna esplorado BOKE lanĉis sian unuan kosman veturilon por la esplorado de la Luno la 22-an de oktobro 2008. La veturilon oni nomis Chandrayan-1 (Luna Veturilo-1) kaj raketo PSLV C11 alportis ĝin al la Luno. Marsa esplorado La 5-an de novembro 2013, BOKE lanĉis kosmosondilon Mangalyaan (Marsa Veturilo) al planedo Marso. La 1.343 kilogramoj peza sondilo vojaĝos dum 299 tagojn, tra 400 milionoj kilometroj, kaj alvenos al Marso 24-an de septembro 2014. La sondilo kuŝos sin en marsa orbito kaj eksperimentos por esplorado de metano sur la ruĝa planedo. Referencoj Eksteraj ligiloj Oficiala retejo de BOKE Arkivigite je 2012-05-05 per la retarkivo Wayback Machine (angla kaj hinda)